हाथियों के आबादी क्षेत्र में आने से इंसानों और फसलों के अलावा हाथियों को भी खतरे का सामना करना पड़ता है। वर्ष 2017 में संसद में रखी गई एक रिपोर्ट में बताया गया था कि वर्ष 2016 में मानव-हाथी संघर्ष में 419 लोगों को अपनी जान गंवानी पड़ी, जबकि 59 हाथियों की भी मौत हुई थी। कई बार हाथी जंगल से निकल कर रेल की पटरियों तक पहुंच जाते हैं और उन्‍हें अपनी जान गंवानी पड़ती है। उम्‍मीद जताई जा रही है कि रेडियो कॉलर से हाथियों के साथ-साथ इंसानों के भी जान-माल की सुरक्षा हो सकेगी। बता दें कि वर्तमान में 10 राज्यों में हाथियों का वास है। इनमें उत्तराखंड, कर्नाटक, केरल, पश्चिम बंगाल, छत्तीसगढ़, बिहार, झारखंड, असम, मेघालय, नागालैंड शामिल हैं।